
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 17. decembra noteikumos Nr. 882 "Eiropas Savienības Kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.1. pasākuma "Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2024. gada 17. decembra noteikumos Nr. 882 "Eiropas Savienības Kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.1. pasākuma "Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē" īstenošanas noteikumi"" (turpmāk – noteikumu projekts) ir izstrādāts pēc Izglītības un zinātnes ministrijas  (turpmāk – IZM) iniciatīvas un saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu.
1.2. Mērķis
Mērķa apraksts
Precizēt 4.2.2.1. pasākuma "Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē" (turpmāk - 4.2.2.1. pasākums) iznākuma un rezultāta rādītāju vērtības atbilstoši Eiropas Savienības kohēzijas politikas programmai 2021.-2027. gadam, precizēt sadarbības partneru loku un finansējuma aprēķināšanas kārtību projekta sadarbības partneriem un pagarināt projekta īstenošanas termiņu.
Spēkā stāšanās termiņš
Jebkādi citi nosacījumi (atrunāti tiesību aktā)
Pamatojums
Izmaiņas finansējuma aprēķināšanas kārtībā piemērojamas ar 2026./2027. mācību gadu.
1.3. Pašreizējā situācija, problēmas un risinājumi
Pašreizējā situācija
Noteikumu projekts ietver grozījumus Ministru kabineta 2024. gada 17. decembra noteikumos Nr. 882 “Eiropas Savienības Kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.1. pasākuma "Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē" īstenošanas noteikumi” (turpmāk – MK noteikumi par 4.2.2.1.pasākuma īstenošanu), precizējot 5. punktā iznākuma un rezultāta rādītāju vērtības, papildinot 13. punktā sadarbības partneru loku ar fizisku personu dibinātām izglītības iestādēm, precizējot 14. punktā finansējuma aprēķināšanas kārtību projekta sadarbības partneriem un 40. punktā projekta īstenošanas termiņu, kā arī papildinot MK noteikumus par 4.2.2.1. pasākuma īstenošanu ar pārejas nosacījumu, ka izmaiņas finansējuma aprēķināšanas kārtībā, kas minētas 14. punktā, piemērojamas ar 2026./2027. mācību gadu.
Problēmas un risinājumi
Problēmas apraksts
1) MK noteikumu par 4.2.2.1. pasākuma īstenošanu 5. punktā ir noteikti 4.2.2.1. pasākuma iznākuma un rezultāta rādītāji - 88 iestādes. 15.12.2025. Eiropas Komisija apstiprināja grozījumus Eiropas Savienības kohēzijas politikas programmā 2021.– 2027. gadam, kur cita starpā tika veikti grozījumi 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" (turpmāk - 4.2.2.SAM) iznākuma rādītāja EECO18 un rezultāta rādītāja r.4.2.2.a vērtībās. Saskaņā ar 4.2.2.SAM rādītāju metodoloģijas aprakstu 4.2.2.1. pasākums paredzēja rādītāju vērtībās ieskaitīt pašvaldības (43) un valsts izglītības iestādes (45). Kopš Eiropas Savienības kohēzijas politikas programmas 2021.-2027. gadam apstiprināšanas 2021. gadā reformu rezultātā Latvijā faktiski ir 42 pašvaldības un - saskaņā ar Valsts izglītības informācijas sistēmas (turpmāk - VIIS) datiem par izglītības iestāžu pakļautību - 39 valsts izglītības iestādes. Līdz ar to grozījumos ir precizētas 4.2.2.SAM iznākuma rādītāja EECO18 un rezultāta rādītāja r.4.2.2.a kopējās gala vērtības, tās samazinot atbilstoši esošajam pašvaldību un valsts izglītības iestāžu skaitam.
2) MK noteikumu par 4.2.2.1. pasākuma īstenošanu 13. punktā ir minēti iespējamie projekta sadarbības partneri - pašvaldības, kas ir pirmsskolas, vispārējās un profesionālās izglītības iestāžu dibinātājas, valsts dibinātas vispārējās un profesionālās izglītības iestādes (tai skaitā koledžas), valsts augstskolu dibinātas akreditētas izglītības iestādes un citu juridisku personu dibinātas akreditētas pirmsskolas, vispārējās un profesionālās izglītības iestādes, kas īsteno Latvijā licencētas vispārējās izglītības programmas pirmsskolas, pamata un vidējās izglītības pakāpē un profesionālās izglītības programmas pamata un vidējās izglītības pakāpē. Noteikumu projekta sabiedriskās apspriešanas laikā tika saņemts priekšlikums papildināt sadarbības partneru loku ar fizisku personu dibinātām izglītības iestādēm, jo atbilstoši Izglītības likuma 23. panta “Izglītības iestādes dibināšanas, reorganizācijas un likvidēšanas kārtība” trešajai daļai "Privātās izglītības iestādes dibina, reorganizē un likvidē juridiskās un fiziskās personas."
3) MK noteikumu par 4.2.2.1. pasākuma īstenošanu 14. punktā ir ietverts nosacījums, ka projekta sadarbības partneriem pieejamais finansējuma apmērs norišu īstenošanai tiek aprēķināts, pamatojoties uz VIIS datiem par izglītojamo skaitu iepriekšējā mācību gada 1. oktobrī. Piemērojot MK noteikumu par 4.2.2.1. pasākuma īstenošanu 14. punktā minēto nosacījumu, 2025./2026. mācību gadā, salīdzinot izglītojamo datus 01.10.2024. un 01.10.2025. izglītības iestāžu līmenī netiek nodrošināts faktiskajam izglītojamo skaitam atbilstošs finansējuma sadalījums. No kopējā sadarbības partneru skaita (121) 57 sadarbības partneriem izglītojamo skaits 01.10.2025. ir lielāks nekā 01.10.2024., un attiecīgi ir piešķirts mazāks finansējums. Kopā  57 sadarbības partneriem piešķirtais finansējums neaptver 1625 izglītojamos, un naudas izteiksmē tas veido  iztrūkumu 32 500 euro apmērā.  Izglītojamo skaita palielinājuma amplitūda šiem sadarbības partneriem ir dažāda - no  1 līdz 257 izglītojamajiem. Savukārt, 64 sadarbības partneriem no 121  izglītojamo skaits 01.10.2025. ir mazāks nekā 01.10.2024., un attiecīgi ir piešķirts lielāks finansējums. Kopā  64 sadarbības partneriem  piešķirtais finansējums  ir par papildu 3171 izglītojamo, un naudas izteiksmē tas veido  papildu finansējumu 64 220 euro. Sadarbības partneriem, kuriem šajā mācību gadā ir lielāks izglītojamo skaits salīdzinājumā ar iepriekšējā mācību gada 1.oktobri, ir iespējams apmeklēt norises piešķirtā finansējuma  ietvaros, piemēram, izvēloties lētākas  vai bezmaksas norises, ja tādas tiek nodrošinātas. Sadarbības partneri, kuriem šajā mācību gadā ir mazāks izglītojamo skaits salīdzinājumā ar iepriekšējā mācību gada 1.oktobri, ir aicināti apmeklēt papildu norises piešķirtā finansējuma  ietvaros. Taču šāda pieeja nenodrošina vienlīdzīgu pieeju izglītības iestāžu līmenī.
4) MK noteikumu par 4.2.2.1. pasākuma īstenošanu 40. punkts noteic, ka projektu īsteno ne ilgāk kā līdz 31.12.2028. Minētais termiņš tika iekļauts, pieņemot, ka projekta darbību īstenošana tiks uzsākta 2025. gada sākumā. Taču faktiski norišu īstenošana tika uzsākta 2025. gada septembrī, t.i., ar 9 mēnešu nobīdi. 4.2.2.1.pasākumam pieejamā finansējuma ietvaros tiek plānots, ka izglītojamie var apmeklēt līdz 4 norisēm mācību gadā. No vairākiem projekta sadarbības partneriem ir saņemta informācija, ka mācību gada laikā nav iespējams veiksmīgi plānot un īstenot 4 norises katram izglītojamajam, un šāds norišu skaits un intensitāte ir par lielu.
Risinājuma apraksts
Noteikumu projekts ietver šādus risinājumus:
1) Saskaņā ar grozījumiem Eiropas Savienības kohēzijas politikas programmā 2021.– 2027. gadam tiek precizētas MK noteikumos par 4.2.2.1.pasākuma īstenošanu minēto sasniedzamo iznākuma un rezultāta rādītāju vērtības no 88 uz 81.
2) Papildināt sadarbības partneru loku ar fiziskas personas dibinātām izglītības iestādēm.
3) Noteikumu projekts noteic, ka no 2026./2027. mācību gada finansējumu piešķir atbilstoši faktiskajam izglītojamo skaitam sadarbības partneru izglītības iestādēs, ņemot vērā VIIS tekošā mācību gada 1. oktobra datus. Lai nodrošinātu iespēju izglītojamajiem apmeklēt norises ar tekošā mācību gada septembri, finansējuma saņēmējs projektā noteiktā kārtībā sadarbības partneriem var piešķirt daļu finansējuma (piemēram, 50%, pamatojoties uz  VIIS datiem par izglītojamo skaitu iepriekšējā mācību gada 1. oktobrī), bet pēc tekošā mācību gada 1. oktobra – atlikušo finansējuma daļu, balstoties uz VIIS datiem par izglītojamo skaitu tekošā mācību gada 1. oktobrī, nodrošinot godīgu un taisnīgu finansējuma aprēķinu tā, lai katram izglītojamajam būtu pieejams vienlīdzīgs finansējuma apmērs. Pēc šo grozījumu spēkā stāšanās tiks veikts atbilstošs grozījums IZM metodikā “Vienas vienības izmaksu likmes noteikšanas un piemērošanas metodika plašākas mācīšanās pieredzes norišu attiecināmībai 4.2.2.1. pasākumā “Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē”” (turpmāk - metodika), precizējot tabulā  “4.2.2.1. pasākuma ietvaros atbalstāmo norišu un valsts budžeta programmas ietvaros atbalstāmo norišu salīdzinājums” ietverto informāciju par finansējuma plānošanas principu, t.i., nevis atbilstoši VIIS datiem par izglītojamo skaitu iepriekšējā mācību gada 1. oktobrī, bet atbilstoši VIIS datiem par izglītojamo skaitu tekošā mācību gada 1. oktobrī. Minētais grozījums metodikā neietekmē vienas vienības izmaksu likmes apmēra noteikšanas un metodikas piemērošanas nosacījumus, līdz ar to uzskatāms par tehnisku grozījumu.
4) Projekta īstenošanas termiņu pagarināt līdz 31.08.2029. Pagarinot projekta īstenošanas termiņu, norises tiks nodrošinātas 4 pilnus mācību gadus (2025./2026., 2026./2027., 2027./2028. un 2028./2029.). Izglītības iestādes varēs plānot plašākas mācīšanās pieredzes norises izglītojamajiem mācību satura padziļinātai apguvei vienmērīgākā intensitātē, indikatīvi 2-3 norises mācību gadā. Risinājums piedāvā arī mazināt Valsts kontroles revīzijas 30.01.2026. ziņojumā “Nevienlīdzīgās iespējas pamatizglītībā” (turpmāk – ziņojums) minētos riskus vienlīdzīgu iespēju nodrošināšanā mācību satura kvalitatīvai apguvei. Ziņojumā viens no iemesliem, kāpēc nav notikušas mācību stundas, ir minētas tā sauktās “alternatīvās” dienas -  Zinību diena, Sporta diena, “Latvijas Skolas soma” pasākumi, u.c. (ziņojuma 31.lp.). Lai gan 4.2.2.1.pasākums pēc atsevišķām pazīmēm (tiešo attiecināmo norišu izmaksu veidi, norišu izmaksu aprēķins) ir līdzīgs valsts budžeta programmai “Latvijas Skolas soma”, 4.2.2.1. pasākumam ir atšķirīgs mērķis: “nodrošināt bērniem un jauniešiem iespēju apmeklēt norises STEM jomā un pilsoniskās līdzdalības jomā, kas sekmē mācību satura sasniedzamo rezultātu un mērķu sasniegšanu, lai mācību procesā dažādotu mācīšanās pieredzi, efektīvāk sasaistītu mācību teoriju ar praksi, veicinātu izpratni par minēto jomu darba tirgus prasībām, radītu interesi par šo jomu apgūšanu un sekmētu turpmāku mācīšanās izvēli minētajās jomās” (MK noteikumu par 4.2.2.1.pasākuma īstenošanu 3. punkts). Citiem vārdiem, norišu mērķis ir sniegt dažādāku mācīšanās pieredzi - nevis atrauti no mācību satura, bet papildinot to. Vienlaikus dažkārt izglītības iestādēm, jo īpaši gadījumos, kad norises notiek ārpus izglītības iestādes telpām vai izglītības iestādes administratīvās teritorijas, ir jāpārkārto mācību stundu plāns, lai nodrošinātu visu mācību priekšmetu īstenošanu tiem paredzētajā apjomā. Pagarinot projekta īstenošanas termiņu un izlīdzinot paredzamo STEM un pilsoniskās līdzdalības norišu skaitu mācību gadā, izglītības iestādēm tiek nodrošināts vienmērīgāks mācību procesa plānojums visu gan pirmsskolas izglītības vadlīnijās, gan vispārējās izglītības standartos minēto prasību īstenošanai.
Pagarinot 4.2.2.1. pasākuma īstenošanas termiņu, kopējā finansējuma 34 009 600 euro apmērā, ko veido Eiropas Sociālā fonda Plus (turpmāk - ESF) finansējums – 28 908 160  euro un valsts budžeta līdzfinansējums – 5 101 440  euro, indikatīvais sadalījums pa gadiem ir šāds:
2025.gadā 5 000 000 euro, tai skaitā ESF - 4 250 000 euro un valsts budžets - 750 000 euro;
2026.gadā 7 220 000 euro, tai skaitā ESF - 6 137 000 euro un valsts budžets - 1 083 000 euro;
2027.gadā 9 400 000 euro, tai skaitā ESF - 7 990 000 euro un valsts budžets - 1 410 000 euro;
2028.gadā 10 000 000 euro, tai skaitā ESF - 8 500 000 euro un valsts budžets - 1 500 000 euro;
2029.gadā 2 389 600 euro, tai skaitā ESF - 2 031 160 euro un valsts budžets - 358 440 euro.
Noteikumu projektā ietvertie grozījumi ietekmē Valsts izglītības attīstības aģentūras un Centrālās finanšu un līgumu aģentūras noslēgto vienošanos par projekta īstenošanu. Noteikumu projektā ietvertie grozījumi par finansējuma aprēķināšanas kārtību un projekta īstenošanas termiņu ietekmē Valsts izglītības attīstības aģentūras noslēgtos sadarbības līgumus ar pašvaldībām un izglītības iestādēm. Gan vienošanās par projekta īstenošanu, gan sadarbības līgumos tiks veiktas attiecīgas izmaiņas. Lai ievērotu tiesiskās paļāvības principu, jaunās finansējuma aprēķināšanas kārtības piemērošana sadarbības līgumos tiks noteikta ar nākamo mācību gadu, t.i., ar 2026./2027.mācību gadu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts izglītības attīstības aģentūra
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/public_participations/public_discussions/09fa68f2-6d4b-4b03-85db-1d08fb311f50
6.3. Sabiedrības līdzdalības rezultāti
Noteikumu projekta publiskās apspriešanas laikā tika saņemts priekšlikums papildināt sadarbības partneru loku ar fizisku personu dibinātām izglītības iestādēm, jo atbilstoši Izglītības likuma 23. panta “Izglītības iestādes dibināšanas, reorganizācijas un likvidēšanas kārtība” trešajai daļai "Privātās izglītības iestādes dibina, reorganizē un likvidē juridiskās un fiziskās personas." Izteiktais priekšlikums ir ņemts vērā un noteikumu projekts ir precizēts.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izglītības un zinātnes ministrija
Centrālā finanšu un līgumu aģentūra
Valsts izglītības attīstības aģentūra
Pašvaldības, valsts, valsts augstskolu, juridisku un fizisku personu dibinātas izglītības iestādes
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Izglītības un zinātnes ministrija pilda atbildīgās iestādes funkcijas. Centrālā finanšu un līgumu aģentūra pilda sadarbības iestādes funkcijas un Valsts izglītības attīstības aģentūra pilda finansējuma saņēmēja funkcijas. Pašvaldības un valsts, valsts augstskolu, juridisko un fizisko personu dibinātas izglītības iestādes ir projekta sadarbības partneri. Lai nodrošinātu noteikumu projektā paredzēto grozījumu īstenošanu, tiks veikti grozījumi vienošanās par projekta īstenošanu starp Centrālo finanšu un līgumu aģentūru un Valsts izglītības attīstības aģentūru, kā arī grozījumi sadarbības līgumos starp Valsts izglītības attīstības aģentūru un sadarbības partneriem - pašvaldībām un citu dibinātāju izglītības iestādēm; jauni sadarbības līgumi iespējami ar fizisku personu dibinātām izglītības iestādēm un citām izglītības iestādēm, kuras vēl nav iesaistījušās projektā.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
-
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

